Oppgaver til obligatorisk essay
PSY2101 Helsepsykologi – Høst 2008

Oppgave A
Teorien om planlagt atferd versus den transteoretiske modellen – motstridende eller supplerende modeller? Bruk røykeslutt som gjennomgående eksempel.

Oppgave B
Helseminister Bjarne Håkon Hansen har utlyst en idedugnad blant landets helsepsykologer og andre helseprofesjoner. Visjonen er et folk som lever et liv med tilstrekkelig helsebringende fysisk aktivitet og spiser ”5 om dagen” (dvs. spiser fem eller flere porsjoner frukt og grønt hver dag). Tanken er å øke ressursbruken på forebyggende tiltak, for å redusere veksten i ressursbruk på behandling, samtidig som folkehelsen forbedres. 

Bruk fagkunnskap fra helsepsykologi til å diskutere deg frem til egnete tiltak og/eller intervensjon(er) som kan bidra til å komme nærmere visjonen til helseministeren. Avgrensing i problemområde, målgruppe, og ”tiltaksbredde” vil være nødvendig for å holde deg innenfor de formelle rammen for essay i PSY2101 – dvs. du kan avgrense deg til å diskutere kun en del av problemet, for en del av befolkningen og relativt få tiltak/intervensjon(er). Det blir m.a.o. stor frihet til å avgrense til akkurat det du er interessert i eller har spesiell tro på, så lenge det dreier seg om helsepsykologi. 

Du skal svare på enten oppgave A eller oppgave B.

Krav og formaliteter:
•	Torsdag 16. oktober kl. 14 er absolutt siste frist for innlevering 
•	Innlevering skal foregå til ekspedisjonen på psykologisk institutt (ikke meg). Lever i ett trykt eksemplar.
•	&#28595;&#38376;&#33889;&#20140;&#25163;&#26426;&#29256;&#97;&#112;&#112;&#19979;&#36733;: Oppgi navn og kontaktinformasjon (gyldig epost-adresse) på forsiden. Det skal også gå frem av forsiden hvilken oppgave som er besvart. Hovedtekst skal begynne på neste side.
•	Oppgaven kan besvares på norsk, svensk, dansk eller engelsk.
•	Hovedteksten i essayet skal tilsvare ca. 6 sider med 12 punkts ”times new roman” og linjeavstand lik 1,5. (bruk dette formatet når du leverer)
•	Store avvik fra dette kravet kan medføre stryk. Med store avvik mener jeg mindre enn 4 sider, eller flere enn 9 sider. 
•	Mao. avgrensing, prioritering og vekting av relevans ansees som en viktig del av oppgaven. 
•	Kun hovedtekst telles som side (dvs. eventuell forside, innholdsfortegnelse, referanseliste, tabeller og figurer etc. telles ikke som hovedtekst).
•	Det bør tilstrebes å supplere pensumboka med andre kilder. Oppgaven skal inneholde referanseliste og referanser i tekst – disse skal følge APA-standard for god referanseskikk (APA-standard blir gjennomgått på seminar).
•	Kun de som IKKE får godkjent oppgaven blir kontaktet av meg.
•	viktig at du skriver korrekt epost adresse 
•	De som ikke blir kontaktet per epost har bestått når de leser beskjeden på semestersiden om at jeg er ferdig med å lese gjennom essayene.
•	Vennligst ikke kontakt meg, før eller etter, for å spørre om du har bestått eller ikke.
•	Resultatet vil være klart senest to uker etter innleveringsfristen.
•	På første seminardag vil jeg bruke en del tid på skrivetips, og det vil bli anledning til å ta opp problemer i forhold til essayskriving. Tiden på seminar blir delt mellom essayskriving og wikipediaskriving (+ noe overlapp). Om du er noe du gjerne vil at jeg skal ta opp, så send meg gjerne et tips på epost (haavabre@psykologi.uio.no).